cyanic-selkie/wikianc huggingface dataset:
Kondor əməliyyatı
2001-ci ildə bir sıra insan haqları təşkilatları ABŞ-nin keçmiş dövlət katibi Henri Kissinceri Kondor əməliyyatında iştirakda ittiham edərək ona qarşı iddia qaldırıb. Argentinalı cinayəti araşdıran hakim Kissincerin potensial şübhəli və hətta müttəhim olduğunu söyləmişdi. Kissincer müstəntiq tərəfindən dindirilməyə çağırıldıqdan sonra dərhal Fransanı tərk emiş və Braziliyaya getməkdən imtina etmişdir.
Yohan Vilhelm Snelman
Həyatı
Snelman həyatının davamını da siyasətlə məşğul olaraq keçirdi.
Kondor əməliyyatı
Belə bir əməliyyatın olduğu haqda ilk informasiya isə 1979-cu ildə “Vaşinqton Post”un müxbiri Cek Anderson tərfindən yayılmışdı.
Yohan Vilhelm Snelman
Həyatı
Finlandiyada hər il 12 may Snelman Günü olaraq qeyd edilir.
Kondor əməliyyatı
Məhkumlar
27 may 2016-cı ildə Buenos-Ayres apellyasiya məhkəməsi Kondor əməliyyatı üzrə 15 sabiq hərbçini qətl və işgəncədə iştirak etdiklərinə görə 8 ildən 25 ilədək həbs cəzasına məhkum etdi. Argentinanın sonuncu hərbi diktatoru, 88 yaşlı (Reynaldo Benito Antonio Bignone Ramayón) 20 il müddətinə azadlıqdan məhrum edildi. Argentinalı general Santyaqo Riveros və uruqvaylı polkovnik Manuel Kordero Piasentini 25 il müddətinə azadlıqdan məhrum edilib.
8 iyul 2019-cu ildə Romadakı apellyasiya məhkəməsi Boliviya, Çili, Uruqvay və Perudan olan daha 24 keçmiş hərbçini ömürlük həbsə məhkum etdi; onların hamısı İtaliya vətəndaşlarını oğurlamaqda və öldürməkdə təqsirli bilindilər. 24 nəfərdən 14-ü Uruqvay vətəndaşıdır, həmçinin İtaliyada məhkəmədən gizlənən Xorxe Nestor Trokkoli. Digər məhkumların çoxu, Kondor əməliyyatı zamanı törətdiyi cinayətlərə görə artıq başqa ölkələrin məhkəmələri tərəfindən məhkum olunduqlarına görə, Romada müttəhimləri yalnız Trokkoli təmsil edirdi.
Həmçinin bax
Qladio əməliyyatı
Vladivostok
Vladivostok ya da Uraşio  — Uzaq Şərqdə Rusiya Federasiyasında şəhər, Primorsk diyarının mərkəzi. Çin Xalq Respublikası və Şimali Koreya sərhədlərinə yaxındır. Rus Donanmasının ana bazası bu şəhərdə yerləşir. Trans Sibirya Dəmiryolu ilə Moskvaya bağlı. 2002-ci ildə əhalinin sayı 594.701 nəfərdir
Vladivostok Rusiya Uzaq Şərqinin ən böyük şəhəridir. Şəhərin ən önəmli iqtisaddiyat fəaliyyətləri nəqliyyat, balıqçılıq və donanma bazası ilə əlaqadar fəaliyyətlərdir. Vladivostokda altı universitet yerləşir.
Saat qurşağı
100px Valdivostok Primorsk diyarı kimi Vladivostok saat qurşağında yerləşir. Yerləşmə zonasına görə +10:00 UTC yerləşir. Moskva vaxtına görə saat qurşağı +7 yerləşir və Rusiyada MKS+7 olaraq bildirilir.
Yoşio Nişina
– Yaponiya fizikaçısı. İkinci dünya müharibəsi zamanı Yaponiyada atom bombası layihəsinə başçılıq etmişdir. Kosmik şüalar haqqında araşdırmaların qabaqcılı olmuşdur. "Yaponiyada nüvə fizikasının atası" hesab olunur.
1890–1940
Yoşio Nişina 1890-cı ildə Yaponiyanın Okayama prefekturasında bir kənddə doğulmuşdur. Okayamada yerləşən liseydə təhsil aldıqdan sonra Tokio Universitetinə daxil olmuş və 1919-cu ildə elektrik mühəndisliyi ixtisası üzrə məzun olmuşdur. Mühəndislik işi təklifini qəbul etməyərək elektrokimya, daha sonra isə fizika üzrə təhsil almağa başlamışdır. Fiziki və Kimyəvi Tədqiqatlar İnstitutunda (RIKEN) tədqiqat köməkçisi olmuşdur.
1921-ci ildə RIKEN tərəfindən təhsil məqsədilə Avropaya göndərilmişdir. Kembricdə Kavendiş laboratoriyasında təhsil almış, Ernest Rezerfordun tələbəsi olmuşdur. 1923-ü ildə Nils Borla işləmək üçün Kopenhagen Universitetinə daxil olmuş, Göttingen və Hamburqu da ziyarət etmişdir. 1928-ci ildə Yaponiyaya qayıtmazdan öncə Oskar Kleynlə birlikdə Kompton effekti haqqında məqalə yazmışdır. Yaponiyaya qayıtdıqdan sonra Verner Heyzenberqi Yaponiyaya dəvət etmiş və bir çox mühazirə verməsi üçün şərait yaratmışdır. 1927-ci ildə Bor və həyat yoldaşı Tokioya gələrək Nişinanı ziyarət etmişdir.
1931-ci ildə Nişina öz laboratoriyasını yaratmışdır. Laboratoriya kvant mexanikası, nüvə fizikası, kosmik şüalanmalar və yüksək enerjili proton şüaları haqqında araşdırmalarla məşğul olmuşdur. 1937-ci ildə Yukava mezonunun kütləsini ölçə bilmiş ilk şəxs olmuş, onu ilk kəşf edən şəxs olmağa çox yaxınlaşmışdır. 1937-ci ildə kiçik siklotron hazırlamış və Yaponiyada birinci, dünyada isə ikinci siklotron hazırlamış şəxs olmuşdur. Daha böyük siklotron hazırlamaq üçün Ernest Lourenslə məsləhətləşmişdir. Lourens ABŞ-dən elektromaqnit almaq üçün kömək etmişdir. İkinci dünya müharibəsinin başlaması iki fizikaçı arasında əlaqələri kəsmiş və böyük siklotron 1944-cü ilə qədər tamamlanmamışdır.
İkinci dünya müharibəsi
1940-cı ildə general-leytenant Takeo Yasuo nüvə parçalanması haqqında araşdırmalar aparması üçün Nişinaya müraciət etmişdir. 1941-ci ilin aprelində Yaponiya ordusu rəsmi olaraq atom bombası hazırlamaq üçün layihə başlatmışdır. Nişina və komandası atom bombasının nəzəri baxımdan mümkün, amma texniki baxımdan mümkünsüz olduğu qənaətinə gəlmiş, lakin uran zəngiləşdirməsinə davam etmişdir. Bəzi tarixçilərin fikrincə, Nişina atom bombası layihəsindən siklotronuna maddi vəsait toplamaq üçün istifadə etmişdir.
Nişina 1942–43-cü illərdə Texniki Tədqiqat İnstitutunun komitəsində iştirak etmişdir. Bir neçə görüşdən sonra komitə ləğv edilmişdir. Nişina Yaponiya ordusu üçün işləməyə davam etmiş, lakin bir müddət sonra layihənin başa çatdığını və resursların Yaponiya donanmasının atom bombası layihəsinə verildiyini açıqlamışdır.
ABŞ-nin Hiroşimaya atom bombası atmasından bir gün sonra Nişina ABŞ prezidenti Harri Trumen tərəfindən atom bombası haqqında press-reliz əldə etmişdir. Nişina Yaponiya hökumətini məlumatlandıraraq atom bombasını təsdiqləmiş və təslim olmaq barədə qərara təsir göstərmişdir. İkinci dünya müharibəsindən sonra – 1945-ci ilin oktyabrında Nişina siklotronları tibbi və bioloji tədqiqatlarda istifadə etmək üçün ABŞ-dən icazə istəmişdir. Onun müraciəti əvvəlcə qəbul edilsə də, daha sonra icazə ləğv olunmuş və Yaponiyadakı bütün siklotronlar məhv edilmişdir.
Nişina 1946-cı ildə "Mədəniyyət" ordeni ilə təltif olunmuşdur. 1948-ci ildə Yaponiya Elmlər Akademiyasının üzvü, daha sonra RIKEN-in prezidenti seçilmişdir. Yaponiya Elm Şurasına başçılıq etmişdir.
Ölümü və xatirəsi
Nişina 1951-ci ildə ölmüşdür. RIKEN tərəfindən idarə olunan Akselerator Əsaslı Elmi Mərkəzə Nişinanın adı verilmişdir. Nişina Memorial Fondu tərəfindən hər il təqdim olunan Nişina mükafatı Yaponiyada fizika sahəsində verilən ən nüfuzlu mükafat hesab olunur. Ayın cənub yarımkürəsində yerləşən bir kraterə 1970-ci ildə Nişina adı verilmişdir.
Abdelhak Nuri
Abdelhak Nuri — yarımmüdafiəçi mövqeyində çıxış etmiş Niderland futbolçusu. Əsasən hücumameyilli yarımmüdafiəçi kimi oynayan Nuri, bəzən vinger vəzifəsini də yerinə yetirirdi. "Ayaks" klubunun yetirməsi olan futbolçu klubun əvəzedici və əsas komandasında 2 il çıxış edib. O, həmçinin müxtəlif yaş qruplarında Niderland millisini təmsil etmişdir.
Erkən illəri
Amsterdamda doğulan Nuri Mərakeş əsillidir. O, əsasən gənclər komandasında çıxışı ilə tanınmışdır. Bir çox nəşrlər onu gələcəyin ulduzu hesab edirdilər. Nuri peşəkar karyerasında debüt etməzdən öncə "The Guardian" tərəfindən 2014-cü ildə dünyanın ən yaxşı 40 gənc oyunçusu siyahısına əlavə edilmişdi.
Klub karyerası
Abdelhak Nuri "Ayaks" futbol akademiyasının yetirməsidir. O, 8 yaşından Amsterdam klubunun formasını geyinməyə başlayıb. Nuri 2015-ci ildə "Ayaks"ın əvəzedici komandası olan — "Yonq Ayaks"ın heyətinə keçirilib. "Yonq Ayaks"ın heyətində debüt mövsümündə on yeddi görüşdə iştirak edib və bir qol vurub. O, 2016-17 mövsümündə "Yonq Ayaks"la yanaşı, "Ayaks"ın əsas komandasında da forma geyinib. Əsas komandanın heyətində ilk oyununa, 29 oktyabr 2016-cı ildə Erediviziyanın 11-ci turu çərçivəsində "Ekselsior"a qarşı keçirilən görüşdə çıxıb.
Ürək aritmiyası
Abdelhak Nuri 8 iyul 2017-ci ildə Avstriyanın İnsbruk şəhərində Almaniyanın "Verder Bremen" klubuna qarşı keçirilən yoxlama oyununun ikinci hissəsində yerə yıxılaraq huşunu itirib. Oyunçuya 15 dəqiqəyə yaxın meydanda yardım göstərilib, daha sonra isə o, vertolyot vasitəsi ilə xəstəxanaya yerləşdirilib. Görüş yarımçıq qalıb. Azarkeşlərdən stadionu tərk etmələri xahiş olunub. Futbolçunun huşunu itirməsinə ürək aritmiyası səbəb olub. Həkimlər onu süni koma vəziyyətinə salıblar. 13 iyul 2017-ci ildə Nuriyə dönməz beyin zədələnməsi diaqnozu təyin edilib. Tədqiqatlar göstərib ki, onun beyninin böyük bir hissəsi fəaliyyət göstərmir və beynin ən mühüm funksiyalarının bərpası şansı sıfıra bərabərdir.
Milli komanda karyerası
Abdelhak Nuri Niderlandın yeniyetmə və gənclərdən ibarət yığma komandalarının formasını geyinmişdir. 19 yaşadək futbolçulardan ibarət Niderland millisinin heyətində iki dəfə yeniyetmələrin Avropa Çempionatında iştirak etmişdir.
Şəxsi həyatı
Abdelhakın böyük qardaşı Məhəmməd, Niderlandın üçüncü divizionunda çıxış edən "TEK" klubunun futbolçusudur.
Vladimir Avramenka
Avramenko Vladimir Petroviç (14 noyabr 1932, Fedorovka, Xarkov vilayəti - 11 sentyabr 2016, Krivoy Roq, Dnepropetrovsk vilayəti) — sovet  və  ukraynalı  qrafika  rəssamı.
1967 -ci ildə SSRİ Rəssamlar İttifaqının üzvü, 1979 -cu ildə  Ukrayna Rəssamlar İttifaqının üzvü  olmuşdur.
Haqqında
Vladimir Petroviç 1932-ci il noyabrın 14-də Ukrayna SSR-in Karlovski rayonunun (indiki Poltava vilayəti) Fedorovka kəndində anadan olub.
1948-ci ildə Xarkov Dövlət Rəssamlıq Məktəbinə daxil olub və 1953-cü ildə bitirib.
1957-ci ildə İ.E.Repin adına rəssamlıq, heykəltəraşlıq və memarlıq institutunun qrafika fakültəsinə professor A.F.Paxomovun emalatxanasında daxil olmuş və 1963-cü ildə bitirmişdir.
1963-1979-cu illərdə Çuvaş Dövlət Pedaqoji İnstitutunun qrafika kafedrasında dərs deyib.
1979-cu ildə Krivoy Roq Dövlət Pedaqoji İnstitutunun yeni yaradılmış rəssamlıq və qrafika fakültəsinin təşkilatçılarından biri olmuşdur. Vladimir Petroviç  1979-cu ildə baş müəllim, 1989-1993-cü illərdə təsviri incəsənət kafedrasının müdiri, dosent kimi çalışıb.
Vladimir Petroviç   2016-cı il  sentyabrın  11-də  Krivoy  Roq  şəhərində  vəfat  edib.
Yaradıcılığı
Əsas əsərləri:  “Rijskaya küçəsi” (1960),   T.Q.Şevçenkonun “Kobzar”  əsəri  əsasında  linoqravüra  silsiləsi (1963),  “Ölümcül qırxlar” (1966), “Oktyabr” (1969), “Kəndin gündəlik həyatı” (1974),  kitab dizaynı "Nənəmin nağılları"  V. Çaplina (1963)
V. Burnaevskinin "Qanadlı eskadron"  (1966),    H. Muratovun "Ağ qartal" (1967),   Q. Luxun "Biz də əsgərik" (1971), "Səni tapacağam", Silva  L. Mayaksem (1971), V. Kanyukovun "Tıqqıl - onlar taxta evi kəsdilər"  (1976),   "Ördək gölü" " Y. Viryal (1978),  "Serqey Lavra  Üçlüyü" (1997),  "Bir çaydan daha çox"  kitabına  illüstrasiyaları hazırlamışdı (1998).
1958-ci ildən sərgilərdə iştirak etmişdir. Ümumrusiya (1967, 1971, 1979), "Böyük Volqa" zona sərgilərində (1964, 1967, 1970, 1975) üzvü olmuşdur.
Fərdi sərgiləri 1972 (Çeboksarı), 1982 (Krivoy Roq) 1992, 2002 və 2012 fərdi sərgiləri keçirilmişdir.
Kitabların, rəsmlərin, linoqravüraların dizaynı və illüstrasiyasına dair tədris vəsaitlərinin müəllifidir.
Etrit Berişa
Etrit Berişa — Albaniyalı peşəkar futbolçu. İtaliyanın "Torino" klubunun və Albaniya milli futbol komandasının qapıçısı.
Karyera
Berişa karyerasına Pristinanın yerli "KF 2 Korriku" klubunun gənclər komandasında başlayıb. 2008-ci ildə İsveçə köçən Etrit, burada "Kalmar" klubunun gənclər komandasına qoşulur. O, 2010-cu ildə "Kalmar"ın əsas komandsına dəvət edilir və tezliklə klubda debüt edir. Etrit Berişa debüt mövsümündə 14 liqada oyununda çıxış edərək özünü əsas komanda oyunçusu kimi göstərir. O, İsveç mepionatının 2011-ci il mövsümundə, klubun əsas qapıçısı kimi mövqeyini möhkəmləndirir.
Növbətii mövsüm o, qapıçı olmasına baxmayaraq, meydanda qollarda vurur. O, ilk peşəkar qolunu 12 iyul 2012-ci ildə Şimali İrlandiyanın "Cliftonville" komandasına qarşı Avropa Liqasının seçmə oyununda penaltidən vurur və cəmi bir neçə ay sonra İsveç çempionatında "Helsinqborq" klubuyla görüşdə daha bir dəfə penaltidən fərqlənir. Mövsümdə o penaltidən iki dəfə qol vuran və komandasının liqada dördüncü yeri tutmasına kömək edən qapıçı olaraq, 2013-cü il mövsümundə, İsveç çempionatında ilin qapıçısı mükafatını qazanır. "Kalmar"da keçirdiyi 4 ildə 105 dəfə meydana çıxır və 4 qol vurur.
2013-cü ilin yayında İtaliyanın "Kyevo" klubu Berişa ilə əvvəlcədən müqavilə bağladıqlarını açıqlayır, lakin Berişa digər İtaliya klubu "Latsio" ilə dörd illik müqavilə imzalayır. 2 sentyabr 2013-cü ildə Etrit Berişanın "Latsio"la müqaviləsi rəsmiləşir. "Latsio"da o, İtaliya milli komandasının qapıçısı Federioka Marketti ilə əsas heyətə düşmək uğrunda mubarizə aparır. O zaman "Latsio"nun baş məşqçisi olan Stefano Pioli daha çox Federiko Markettiyə şans verir.
"Latsio"nun direktorları Markettini əsas qapıçı kimi saxlamaq qərarından sonra Berişa, oynamaq şansı qazanmaq üçun "Atalanta" klubuna keçməyə qərar verir. "Atalanta"da ilk mövsümdə o, çox yaxşı bir mövsüm keçirdir, İtaliya çempionatında 26 oyunda meydana ççıxır və 11 qol buraxır. Onun mövsüm ərzində göstərdiyi heyrətamiz performans, "Atalanta"nın çempionatda 5-ci yerə yüksəlməsi və 2017–18 mövsümundə UEFA Avropa Liqasına vəsiqə qazanmasına kömək olur. 6 iyul 2019-cu ildə Berişa satın almaq öhdəliyi ilə "SPAL" klubuna icarəyə verilir.
3 iyul 2021-ci ildə Berişa "Torino" ilə üç illik müqavilə imzaladı. Transfer, sonradan "Torino"nun oyunçunu almaq öhdəliyi ilə bir mövsümlük icarə kimi baş tutur.
Berişa Kosovodandır, lakin alban etnik mənsubiyyətinə görə Albaniyanı təmsil edə bilir və o, ilk dəfə 2012-ci ildə italiyalı baş məşqçi Canni De Byazi tərəfindən Albaniya milli komandasına çağırılıb və orada 27 may 2012-ci ildə İrana qarşı oyunda millidə debüt edib.
Uğurları
Kalmar
Fərdi
Alma-Ata bəyannaməsi (1991)
thumb|300px|Rusiya Federasiyası (RSFSR) Prezidenti Boris Yeltsin (sağdan ikinci), Ukrayna Prezidenti Leonid Kravçuk (solda), Qazaxıstan Respublikasının Prezidenti Nursultan Nazarbayev (ikinci solda) və Belarus Respublikası Ali Şurasının sədri Stanislav Şuşkeviç (sağda) MDB-nin Qurulması Sazişinə Protokol imzaladıqdan sonra. Qazaxıstan, Alma-Ata, 21 dekabr 1991
Alma-Ata bəyannaməsi, Alma-Ata müqaviləsi — MDB-nin məqsəd və prinsipləri, əsasları barədə bəyannamə. Bəyannamədə MDB-nin yaranması ilə SSRİ-nin mövcudluğunu dayandırdığına işarə edən Belovej razılığı təsdiqləndi.
21 dekabr 1991-ci ildə prezidentlərin Alma-Ata görüşündə imzalanmışdır (sonradan bu cür görüşlər MDB Dövlət Başçıları Şurasının iclasları şəklində keçirilmişdir). Nəticədə, Belarusiya, Rusiya və Ukraynadan əlavə daha 8 respublika MDB-yə qoşuldu: Azərbaycan (24 sentyabr 1993), Ermənistan, Qazaxıstan, Qırğızıstan, Moldova, Tacikistan, Türkmənistan, Özbəkistan.
Gürcüstan 1993-cü ilin dekabrında MDB-yə qoşulub. Baltikyanı respublikalar (Latviya, Litva və Estoniya) Belovej razılığı kimi, Alma-Ata Bəyannaməsini də imzalamaqdan imtina etdilər.
3 aprel 1990-cı il tarixli 1409-I saylı "İttifaq respublikasının SSRİ-dən ayrılması ilə bağlı məsələlərin həlli qaydası haqqında" SSRİ Qanunu və SSRİ-nin qorunub saxlanmasına dair Ümumittifaq referendumunun nəticələrini pozaraq qanuni şəkildə imzalanmışdır.
Alma-Ata Bəyannaməsində bəyan edilən mövzular
Bundan əlavə, sammitdə qəbul edilmiş başqa bir protokol ilə MDB-nin özündə də yenidən strukturlaşdırılmanın prinsipləri müəyyən edilmiş və izah edilmişdir. Buna görə; Üzvlər arasındakı koordinasiyanı təmin etmək məqsədi ilə təşkilatın ali siyasi orqanı kimi MDB-yə üzv respublikaların dövlət başçılarından ibarət “Dövlət Başçıları Şurası” yaradılmışdır. Bundan əlavə, hökumət başçıları səviyyəsində də bir şura yaradılmışdır. Dövlət Başçıları Şurasının 1991-ci il dekabrın 31-də bir yerə yığılması və Sovet İttifaqına məxsus bütün orqanların mövcudluğuna son qoyulması və onların yerinə yeni orqanların yaradılmasının müzakirə edilməsi qərara alınmışdır.
Alma-Ata Sammiti ilə 21 dekabr 1991-ci ildə Sovet İttifaqını formalaşdırmış 15 respublika de-fakto Sovet İttifaqının varlığına son qoymuşdurlar. Bunlardan 11 respublika hər bir respublikanın müstəqilliyi və bərabərliyi prinsipinə xələl gətirmədən öz aralarında yenidən təşkilatlanma yoluna getmişdirlər. Əslində, bu tarixlərdə Mixail Qorbaçovu aradan qaldırmağa müvəffəq olan Rusiya Federasiyasının Prezidenti Boris Yeltsin Birləşmiş Millətlər Təşkilatının Təhlükəsizlik Şurasının beş daimi üzvündən dördünün dövlət başçılarına məktub göndərərək, Sovet İttifaqının Şuradakı mövqeyinin və yerinin Rusiya Federasiyasına verilməsini xahiş etmişdir. Bu xahişdən sonra 22 dekabr 1991-ci ildə Sovet İttifaqının nümayəndəsi sonuncu dəfə Birləşmiş Millətlər Təşkilatının Baş Assambleyasının və Təhlükəsizlik Şurasının iclaslarında iştirak etmiş və bu tarixdən etibarən onu Rusiya Federasiyasının nümayəndəsi əvəz etmişdir.
1991-ci il dekabrın 23-də ABŞ prezidenti Müstəqil Dövlətlər Birliyinin yaradılması münasibətilə Boris Yeltsini təbrik etmişdir. Həmin gün Avropa İttifaqı bəyanat yayaraq “Keçmiş Sovet Sosialist Respublikaları İttifaqının beynəlxalq hüquq və öhdəliklərini Rusiya Federasiyasının yerinə yetirməyə davam edəcəyini” elan etmişdir. Böyük Britaniyanın baş naziri də oxşar bəyanatla çıxış etmişdir.
Sovet İttifaqının tarix səhnəsindən geriyə çəkilməsi həm Rusiya, həm də beynəlxalq siyasətdə və qüvvələr balansını müəyyən edən münasibətlər sistemində yeni dövrün başlanmasına səbəb olmuşdur. Bu həm də dünyanın yenidən nizamlanması və bununla da yeni güc mərkəzlərinin yaranması demək idi.
Tusi-Paş aksiomu
Tarixi
Bu aksiom islam ölkələrində Tusi-Paş aksiomu, avropada və amerikada isə sadəcə "Paş aksiomu" adlanır. Aksiom şərq aləmində ilk dəfə XIII əsrdə yaşamış Azərbaycanlı alim Nəsirəddin Tusi, avropada isə əslən polşalı olan alman riyaziyyatçısı Morits Paş tərəfindən kəşf edilmişdir. Morits Paş bu aksiomu 1882-ci ildə kəşf etmişdir.
.au
.au — Avstraliyanın internet kodu.
Tarixi
180px|thumb|left|Üst səviyyəli domen xəritəsi Domen adı əvvəlcə Con Postel tərəfindən təsis edilmişdir. O, 1986-cı ildə Melburn Universitetinin IANA operatoru Kevin Robert Elz üçün açıldı. Təxminən beş illik bir müddətdən sonra, 1990-cı ildə, .au Domain Administrasiyası internet sektorunda özünü tənzimləyən bir qurum olaraq açıldı. 2001-ci ildə ICANN-dan təsdiq alır və 1 iyul 2002-ci ildə domen qeydiyyatı üçün yeni rəqabət rejimi başlayır.
İvan Maslennikov
İvan İvanoviç Maslennikov ; — Sovet hərbi xadimi, ordu generalı (1944). Sovet İttifaqı Qəhrəmanı (8 sentyabr 1945).
1-ci və 2-ci çağırış SSRİ Ali Sovetinin deputatı. 1939–1954-cü illərdə Sov. İKP Mərkəzi Komitəsinin üzvlüyünə namizəd.
Həyatı
İvan İvanoviç Maslennikov 3 (16) sentyabr 1900-cü ildə Çalıqla stansiyasında (indiki Saratov vilayətinin Ozinski rayonu) anadan olub.
Atası yerli stansiyada dəmiryolçu kimi çalışırdı. İki illik nazirlik dəmir yolu məktəbini və dəmiryol teleqraf məktəbini bitirib. Çox erkən yaşlarından əmək fəaliyyətinə başlayıb. 1915–1917-ci illərdə Ural-İletsk dəmir yolunun Çebışevo stansiyasında teleqrafçı, 1917-ci ildə Uralsk stansiyasında teleqrafçı, sonra isə Ryazan-Ural dəmir yolunun Krasnı Kut stansiyasında teleqrafçı işləyib. Sonra bir müddət dəmiryolu stansiyasında fəhlə, poçt idarəsində kuryer işləyib.
1917-ci ildə Qırmızı Qvardiya sıralarına daxil olur və Krasnokutsk Qırmızı Mühafizə dəstəsinin komandiri, sonra isə Həştərxan və Krasnı Kut şəhərlərində fəaliyyət göstərən Qırmızı Qvardiya dəstəsinin rabitə dəstəsinin rəisi vəzifəsinə təyin edilir. Fevral inqilabı zamanı Ural-İletsk dəmir yolunda jandarmların tərksilah edilməsində iştirak edib. Dəstə geri qayıtdıqdan sonra Krasnokutsk İnqilab Komitəsinin göstərişi ilə Maslennikov yeni Qırmızı Mühafizə dəstəsi yaratdı.
1918-ci ildə onu Qızıl Ordu sıralarına çağırıblar. Altı aylıq hərbi kurslar keçdikdən sonra Maslennikov gələcək həyatını hərbi sahəyə bağlayıb. Moskva Hərbi Dairəsində sıravi rabitəçi, 1-ci Ukrayna diviziyasında rabitə komandirinin köməkçisi, daha sonra diviziyanın rabitə komandiri vəzifələrində xidmət edib. Bu vəzifələrdə olarkən Denikin və Vrangelin komandanlığı altında ordulara qarşı vuruşub.
1924-cü ilin avqustunda RKP(b) sıralarına daxil oldu. 1925-ci ildən Novoçerkassk süvarilərinin Qırmızı Ordu zabitləri üçün təkmilləşdirmə kurslarının orta kursunda təhsil aldıqdan sonra 1926-cı ildə 37-ci Piyada Diviziyasının Əlahiddə Süvari Eskadronunun komandiri və hərbi komissarı təyin edildi.
1928-ci ildə Maslennikov Birləşmiş Dövlət Siyasi İdarəsinin 47-ci və 48-ci sərhəd dəstələrinin manevr qruplarının rəisi, 1929-cu ildə Birləşmiş Dövlət Siyasi İdarəsinin 48-ci sərhəd dəstəsinin təlimatçısı, 1930-cu ildə isə Birləşmiş Dövlət Siyasi İdarəsinin 48-ci sərhəd dəstəsinin manevr qruplarının rəisi vəzifəsinə təyin edildi.
1931-ci ildə Qızıl Ordunun zabitləri üçün Novoçerkassk süvarilərinin təkmilləşdirmə kurslarının yuxarı kursuna oxumağa göndərilmişdir. Bundan sonra o, 1932-ci ildə SSRİ Xalq Daxili İşlər Komissarlığının 11-ci Xorəzm süvari alayının komandiri və hərbi komissarı təyin edilmişdir. Eyni zamanda 1934-cü ildə bitirdiyi V. İ. Lenin adına Orta Asiya Kommunist Universitetində, həmçinin 1935-ci ildə bitirdiyi M.V.Frunze adına Hərbi Akademiyada qiyabi təhsil alıb. Mərkəzi Asiyada Basmaçı hərəkatına qarşı mübarizədə iştirak etmişdir. Maslennikovun komandanlığı altında olan bölmələr 1929-cu ildə Utan bəyin, 1931-ci ildə İbrahim bəyin, 1933-cü ildə Əhməd bəy və Durdu Murtun dəstələrini darmadağın ediblər.
Maslennikov 1937-ci ilin yanvar ayında o, Bakıya göndərilib, əvvəlcə Azərbaycanda SSRİ Xalq Daxili İşlər Komissarlığının sərhəd və daxili qoşunlarının döyüş hazırlığı idarəsinin rəisi, daha sonra isə sərhəd və daxili qoşunlar baş idarəsinin rəis müavini vəzifəsində xidmət edib. Bir il Azərbaycanda xidmət etdikdən sonra onu Moskvaya qaytararaq SSRİ Xalq Daxili İşlər Komissarlığının sərhəd qoşunlarının komandanı təyin ediblər. 1939-cu ilin yanvar ayından isə Maslennikov SSRİ Xalq Daxili İşlər Komissarı Lavrenti Beriyanın sərhəd və daxili qoşunlar üzrə müavini vəzifəsinə təyinat alıb.
Müharibə illərində
250px|thumb|left|İvan Maslennikov 1945-ci ildə Böyük Vətən müharibəsi başladıqdan sonra 1941-ci ilin iyununda o, Qərb Cəbhəsinin əməliyyat qrupunun komandiri vəzifəsinə təyin edildi. Həmən ildə ona 29-cu ordunun yaradılması həvalə edilib. Bu ordunun əsas şəxsi heyəti SSRİ Xalq Daxili İşlər Komissarlığı qoşunlarının hesabına formalaşıb. Müharibənin ən ağır cəbhələrində İvan Maslennikov ən uğurlu hərbi əməliyyatlarla fərqlənib. Sovet İttifaqı Qəhrəmanı adına layiq görülüb, dəfələrlə İosif Stalindən yazılı təşəkkürlər alıb. Qafqaz uğrunda döyüşlərdə o, Mozdok-Malqobek və Nalçik-Orconikidze müdafiə əməliyyatlarında iştirak edib, nəticədə Zaqafqaziyada alman qoşunlarının cəbhəni yarıb, Qroznı və Bakı nefti rayonlarını ələ keçirmək cəhdinin qarşısı alınıb. 1944-cü ildə ordu generalı rütbəsini Kremldə ona Stalin şəxsən təqdim edib.
1945-ci ilin avqustunda Uzaq Şərqdə Sovet Qüvvələrinin Baş Komandanının müavini vəzifəsinə təyin edilib. O, marşal Aleksandr Vasilevski ilə birlikdə Yaponiyanı məğlub etmək üçün əməliyyat planının hazırlanmasında bilavasitə iştirak etmiş və Kvantunq Ordusunun məğlubiyyət planı üçün bir sıra dəyərli təkliflər irəli sürmüşdür. Sovet-yapon müharibəsi zamanı döyüş əməliyyatları vaxtı o, həlledici istiqamətlərdə olub, cəbhələrin və orduların komandanlığına köməklik edib.
Müharibədən sonra, 1945-ci ildə Maslennikov xidmətini yenidən Bakıda davam etdirib, Zaqafqaziya hərbi dairəsi və Bakı Hərbi Dairəsinin komandanı vəzifəsinə təyinat alıb. 1948-ci ildə isə o, SSRİ daxili işlər nazirinin qoşunlar üzrə müavini təyin olunub.
Ölümü
1954-cü il aprelin 16-da İvan Maslennikov öz kabinetində intihar etdi. Belə ki, Stalinin vəfatından sonra Maslennikovun hərbi karyerasında ciddi problemlər yaranıb. Hakimiyyətə yeni gələn Nikita Xruşşov Stalinin fəaliyyətini alt-üst etmək, onun adını tarixdən silmək istiqamətində apardığı işlərə Maslennikovu da cəlb etməyə çalışıb. Generala əvvəlcə Stalinin əleyhinə mətbuatda çıxış etmək təklif edilib. Maslennikov bu təklifdən qəti şəkildə imtina edib. Daha sonra ona Beriyanın əleyhinə ifadə vermək "təklif" olunub. Bu təklif birbaşa Xruşovla görüşdə müzakirə edilib. Maslennikov Xruşovun kabinetində əlini stola çırparaq Xruşovu yaramaz adlandırıb. Elə bu yaramaz ifadəsi də Maslennikovun hərbi karyerasına və şəxsi həyatına son qoyub. Beriyanın həbsindən sonra onun yaxın ətrafının siyahısına Maslennikovun da adı düşüb. General ən ağır cinayətdə ittiham olunub. SSRİ Xalq Daxili İşlər Komissarlığı generalı Pavel Sudoplatovun dediyinə görə, onun haqqındakı araşdırmalarda Maslennikov Daxili İşlər Komissarlığının qoşunları ilə Kremlə hücumda, dövlət çevrilişinə cəhddə ittiham edilirdi. Əslində, Maslennikov vaxtilə Beriyanın müavini olsa da, onun ətrafında tez-tez görünsə də onunla heç bir yaxın münasibəti olmayıb. General sadəcə öz vəzifəsini icra edib, adı heç bir qalmaqallı hadisələrdə, Beriyanın iyrənc və qorxulu oyunlarında hallanmayıb. .
General İvan Maslennikov Vaqankovo qəbiristanlığında (20-ci sahə) dəfn edilib.
Müasirlərinin fikirləri
Müasirləri Maslennikov haqqında həmişə yüksək fikir söyləyiblər. Georgi Jukov, Konstantin Rokossovski, İvan Konyev kimi tanınmış sərkərdələr onu son dərəcə bacarıqlı və peşəkar hərbçi kimi xarakterizə ediblər. Marşal Aleksandr Vasilevski isə öz memuarlarında Maslennikovu belə xatırlayıb: "Mən Baş Qərargah rəisi olarkən cəbhələr arasında koordinasiyanı təşkil edəndə Maslennikovun olduğu cəbhədən həmişə arxayın olurdum. O, hərb sənətinin bütün incəliklərini bilirdi, hərbi əməliyyatın necə keçəcəyini əvvəlcədən hiss edirdi, ən mürəkkəb situasiyalarda belə düzgün qərar çıxarmağı bacarırdı. İstənilən döyüşdə Maslennikova güvənmək olardı. O, müharibə tarixində bir çox uğurlu əməliyyatlara imza atıb, müharibədən sonra isə ordu quruculuğuna böyük töhfələr verib. Böyük təəssüf hissi ilə qeyd edirəm ki, belə talantlı bir hərbçini tez itirdik. İvan Maslennikov Xruşovun Beriyaya qarşı olam qisasının qurbanına çevrildi…"
Sovet İttifaqının marşalı Georgi Jukov 27 oktyabr 1967-ci il çıxışında İvan Maslennikov haqda bunları deyib: "…Ordu komandanı, sonra isə cəbhə komandanı olan İvan İvanoviç ona həvalə edilmiş qoşunlara bacarıqla rəhbərlik edirdi. Ən çətin şəraitdə (Kalinin cəbhəsində olduğu kimi) belə vəziyyətdən əlverişli çıxış yolunu bilirdi".
Lima Lima (aerobatika eskadronu)
Lima Lima Uçuş Komandası ABŞ-nin İllinoys ştatında bazalaşan mülki aerobatika eskadronudur. Uçuşlar üçün 6 ədəd Beechcraft T-34 Mentor təyyarəsinin daha güclü mühərrikə məxsus versiyasını istifadə olunur. T-34 təyyarələri hərbi aerobatika komandalarında istifadə olunan təyyarələrdən daha aşağı sürətə sahib olduğuna görə şou zamanı "ölü vaxt" olmur.
Mustafa Mədbuli
Mustafa Kamal Mədbuli — Misirin hazırkı Baş naziri.
Fəaliyyəti
Mədbuli Qahirə Universitetini bitirib, 1988 və 1997-ci illərdə Mühəndislik Fakültəsində magistr və doktorluq dərəcəsi alıb. 2009-cu ilin sentyabrından 2011-ci ilin noyabrınadək Mənzil, Kommunal və Şəhərsalma Nazirliyində Şəhərsalma üzrə Ümumi İdarənin sədri, eyni zamanda, Mənzil və Tikinti Araşdırma Mərkəzinin Tədris və Şəhərsalma İnstitutunun icraçı direktoru olub. 2012-ci ilin noyabr ayından 2014-cü ilin fevral ayına qədər Birləşmiş Millətlər Təşkilatının İnsan Məskunlaşması Proqramının Ərəb ölkələri üzrə regional direktoru kimi çalışıb. 2014-cü ilin mart ayında Baş nazir İbrahim Məhləbin yanında Mənzil Naziri vəzifəsinə təyin edilib, 2015-ci ilin sentyabr ayında Şərif İsmayılın Baş nazir təyin edilməsindən sonra tutduğu vəzifəni davam etdirib. Mənzil Naziri olduğu müddətdə "Milyon Mənzil" layihəsini həyata keçirirdi. Layihə Prezident Sisi vəzifəyə başladıqdan sonra qüvvəyə minən ən böyük milli layihələrdən biri du, baxmayaraq ki, layihə keçmiş Mənzil Naziri Məhəmməd dəti əl-Bərədeinin ideyası idi. Siyasi və sosial səbəblərdən 2011-ci ildə Bərədiyə tərəfindən təklif edilən layihə müsəlman qardaşlığı dövründə dayandırıldı və Mədbuli vəzifəyə başlayanda yenidən qüvvəyə mindi. Mədbuli 2017-ci ilin noyabr ayında Şərif İsmayılın müalicə üçün Almaniyaya getməsinin ardından müvəqqəti Baş nazir təyin edildi.
Baş nazir fəaliyyəti
upright=1.5|thumb|"EuroAfrica Interconnector" baş direktoru Nasos Ktorides, Misir Baş naziri və Elektirik Naziri Mustafa Mədbuli, "EuroAfrica" Strateji Şurasının sədri İoannis Kasulidisin iştirakı ilə Misir və Kipr arasında tarixi "InterConnector" müqaviləsi imzalanır 7 iyun 2018-ci ildə Prezident Sisi mübahisəli prezident seçkilərində yenidən seçilməsinin ardından istefa verən Şərif İsmayılın yerinə Mədbulini Baş nazir təyin etdi. İyunun 9-da Baş nazir Mədbuli Misir kabinetində 8 naziri əvəz edərək dəyişiklik etdi. Eyni gün, Misir Parlamentinin yeni Nazirlər Kabineti nazirləri siyahısını qəbul etdiyi bildirildi. 10 iyunda səkkiz qadının Nazirlər Kabinetində xidmət göstərəcəyi açıqlandı. İyunun 13-də Mədbulinin 13-16 nazir müavini seçdiyi və hökumətinin 14 iyun tarixində Sisi rəhbərliyində and içəcəyi bildirildi. Mədbuli və kabineti iyunun 14-də and içdi. Mədbulinin Mənzil Naziri vəzifəsini də davam etdirəcəyi məlum oldu və. Hökumətin 23 iyun tarixində siyasi bəyanatını verəcəyi bildirildi, lakin parlamentin sözçüsü Salah Həsəballah bu məlumatların yanlış olduğunu bildirdi. 23 iyunda siyasi bəyanat Parlament tərəfindən yayımlana bilinməyəcəyi və bunun üçün müəyyən lazım olduğu açıqladı. 30 iyunda Nazirlər Kabinetinin qurulması ilə əlaqədar 20 günlük Konstitusiya müddətinə riayət etmək üçün 3 iyulda siyasi bəyanatını təqdim ediləcəyi açıqlandı.
3 iyul 2018-ci ildə Mədbuli rəsmi olaraq siyasi bəyanatı Misir Parlamentinə verdi. Açıqlamada iqtisadi islahat proqramının 85%-in yerinə yetirildiyi bəyan edildi. Bəyanat daha sonra Nümayəndələr Palatasının spiker müavininin rəhbərlik etdiyi parlament komitəsinə göndərildi və bundan sonra etimad toplamaq üçün səs verməyə çıxarıldı. Konstitusiyanın 146-cı maddəsi, yeni təyin olunmuş Baş nazirin parlament qarşısında siyasət bəyanat verməsini, bundan sonra millət vəkillərinin 30 gün ərzində bitən müddətdə bəyanata səs verməsini nəzərdə tutur. 11 iyul 2018-ci ildə siyasi bəyanatını nəzərdən keçirmək vəzifəsinə malik olan parlament komitəsinə rəhbərlik edən Misir Parlamenti sədrinin birinci müavini Əl-Seyid Əl-Şərif komitəsinin bəyanatı nəzərdən keçirib başa vurduğunu və lehinə etimad səsverməsini tövsiyə etdiyini bildirdi. 25 iyul 2018-ci ildə, nəzərdə tutulan tarixdən on gün sonra, Misir Parlamenti həm Mədbulinin kabinetini, həm də siyasi bəyanatını qəbul etdi.
Vahid Axundov
Vahid Axundov — Azərbaycan Respublikasının İqtisadi siyasət məsələləri üzrə Dövlət müşaviri.
Həyatı
Vahid Axundov 9 fevral 1942-ci ildə Bakı şəhərində anadan olub. 1964-cü ildə Azərbaycan Dövlət Neft və Sənaye Universitetini mühəndis-iqtisadçı olaraq bitirib.
Elmi fəaliyyəti
Vahid Axundov 1970-ci ildə iqtisad elmləri üzrə namizədlik, 1980-ci ildə doktorluq dissertasiyalarını müdafiə etmiş və 1987-ci ildə professor elmi rütbəsini almışdır. O, 150 elmi əsərin müəllifidir.
Əmək fəaliyyəti
Vahid Axundov 1959–1960-cı illərdə Bakı Dəri Qalantereya fabrikində çilingər, 1964-cü ildə isə Avtomobil Ehtiyatları Zavodunda mühasib vəzifəsində çalışmışdır. 1965–1966-cı illərdə Azərbaycan SSR Dövlət Plan Komitəsində iqtisadçı, 1966–1970-ci illərdə Azərbaycan SSR Elmlər Akademiyasının İqtisadiyyat İnstitutunda böyük iqtisadçı, baş iqtisadçı olaraq işləmişdir.
1987–1991-ci illərdə Azərbaycan SSR Nazirlər Kabineti yanında Azərbaycan Xalq Təsərrüfatını İdarəetmə İnstitutunda Elmi işlər üzrə prorektor, 1991-ci ildə Azərbaycan Respublikası Prezidentinin müşaviri, 1991–1993-cü illərdə Azərbaycan Respublikasının İqtisadi siyasət üzrə Dövlət müşaviri, 1993-cü ildə Azərbaycan Respublikası Nazirlər Kabinetinin İqtisadi siyasət və beynəlxalq əməkdaşlıq mərkəzinin direktoru – Baş nazirinin baş iqtisadi müşaviri, 1993–2005-ci illərdə isə Azərbaycan Respublikasının İqtisadi siyasət üzrə Dövlət müşaviri vəzifələrində çalışmışdır.
Vahid Axundov Azərbaycan Respublikası Prezidentinin 19 iyul 2005-ci il tarixli Sərəncamı ilə Azərbaycan Respublikasının İqtisadi siyasət məsələləri üzrə Dövlət müşaviri təyin edilib.
Mükafatları
Vahid Axundov 2012-ci ildə Azərbaycan iqtisadiyyatının inkişafındakı xidmətlərinə görə "Şərəf" ordeni ilə təltif edilmişdir.
Balakən bələdiyyələri
Balakən bələdiyyələri — Balakən rayonu ərazisində fəaliyyət göstərən bələdiyyələr.
Tarixi
Azərbaycanda bələdiyyə sistemi 1999-cu ildə təsis olunub.
Çəmənliçay
Çəmənliçay - Laçın rayonu ərazisində çay.
Naxodka
Naxodka — Rusiyanın Primorsk diyarında şəhər.
Talemzane krateri
thumb|200px|right|Rəqəmsal yüksəklik modelində üst-üstə qoyulmuş Talemzane kraterinin əyri Landsat şəkli (3x şaquli böyütmə); NASA World Wind ekran görüntüsü
Talemzane krateri— Əlcəzairdə, Hassi Delaadan (kiçik şəhər) 40 km cənub-şərqdə olan zərbə krateridir. Ölkədəki dörd belə kraterdən biri olan Talemzane sadə krater kimi təsnif edilir. Ay və planetlərin tədqiqi üzrə 43-cü konfrans onu iki milyon il yaşı olan “əsl meteorit krateri” adlandırdı. İlk dəfə 1928-ci ildə öyrənilmiş, 1950 və 1988-ci illərdə Oran (Əlcəzair) və Nitsa (Fransa) universitetlərinin tədqiqatçıları tərəfindən öyrənilmişdir. Onun diametri 1,75 km-dir və üç milyon ildən az olduğu təxmin edilir və ehtimal ki, Pliosen dövrünə aiddir. Məadnə adı ərəbcə “filiz yatağı” sözündəndir.
Çərəkənçay
Çərəkənçay — Füzuli rayonu ərazisində çay.
Hidronimi
Arazın sol qoludur. Çay ərazisindən axdığı Çərəkən kəndinin adını daşıyır.
.ca
.ca — Kanadanın internet kodu.
Sıt içkisi
thumb|right|220px|Sıt butulkası
Sıt (сыть, bəzən канун)-Bal qatılmış sudur.
Haqqında
Bişmiş balı ilə qarışdırılır. Bundan çox vaxt slavyan xalqlarının milli şirniyyatlarını hazırlayan zaman istifadə edirlər.Sıta batırılmış bulkuları kanun adlandırırdılar.
Ənənəsi
Qədim Rusiyada sıt çox məşhur içki idi, hansı ki, onu yeməkdən sonra qəbul edirdilər. Sıt sözündən tox oluncaya qədər yemək, və ya başqa cür toxuq artıq şirin sıtın vaxtıdır.Sıtın hazırlanmasının bir resepti kimi qaynayan suya balı qataraq,boçkanın içərisinə qoymaqdan ibarətdir. Balın suda həll olmasından sonra soyumasını gözləmək lazımdır.Bəzən onları hazırlayan zaman 30°C-yə qədər qaynadılmış su balın üzərinə düşür.Bəzən ocaqda hazırlanan sıta dada görə bir çox otlar əlavə edilirdi.
Qaşıq
Qaşıq - yemək yeyən zaman istifadə olunan mətbəx ləvazimatı. Yarım kürəvari şəklə sahibdir. Sulu, yaxud dənəli yeməkləri yeyilməsində istifadə olunur. Deşikli qaşıqlardan maye olmayan, yaxud mayedə həll olunmayan hissəcikləri, ya da köpüyü yığmaq üçün istifadə olunur.
Yeməklərin servisində istifadə olunması
Salat, qızardımış kartof kimi iri dənəli qidaların servis olunmasında iki qaşıq maşa kimi istifadə olunur. Qaşıqlardan biri baş, işarət və üzük barmaqları ilə, digəri isə balaca, orta və üzük barmaqları ilə tutulur.
NGC 5309
NGC 5309, Yeni Baş Kataloqda qeydə alınmış Göy cismidir. Göy üzündə Qız bürcü istiqamətində yerləşir. NF tipli. tərəfindən ildə 40.64 sm (16 inç) ölçülü  vasitəsilə kəşf edilmişdir.
Tej
thumb|right|250px
Tej-alkoqollu içkidir.
Haqqında
thumb|right|250px Efiopiya xalqlarının hazırladığı içkidir. Qeyşu ağacının budaqları və yarpaqlarından hazırlanır ki, bal və acılıq verən ədviyyatlar əlavə edilir.Bu içkinin şirin, zəif alkoqollu əvəzləyicisi Berz adlanır.Tej həmçinin ev içkisidir. Bunu Efiopiya toylarında istifadə edirlər.
.br
.br — Braziliyanın internet kodu.
Urmiya artemiyası
300px|thumb|left|Urmiya Artemiyası Urmiya artemiyası (lat. Artemia urmiana) — Xərçəngkimilər sinfinə, Qəlsəməayaqlı (Branchiopoda) dəstəsinə və müstəqil Artemiidae fəsiləsinə və Artemia cinsinə daxil olan növ. Növ ilk dəfə 1900-cü ildə Urmiya gölündə aşkarlanmışdır. Bölgənin və Urmiya gölünün endemik canlısıdır. Bu göldə yaşamaqda olan Artemiyalarnın sayı gölün qurumasına qədər 1 litrdə 4000 qədər ola bildiyi halda hazırda 1 litrdə 1 dənəyə enmişdir
Maraqlı fakt
2004-cü ildə Ukrayanın Krımda yerləşən Opukski gölündə Urmiya artemiyası qeydə alınmışdır. Böyük ehtimal ki, gölə bu canlıları köçəri quşlar gətirmişdir. Gölün bioiqlimi və suyunun biokimyavi tərkibi Urmiya gölünə yaxındır.
.iq
.iq — İraqın internet kodu.
Zara (Sivas)
Zara — Sivas ilinin ilçəsi.
Naxçıvan Heydər Məscidi
Heydər Məscidi — Cənubi Qafqazın ən böyük məscidlərindən biridir. Heydər Məscidi kompleksi "Naxçıvanqala" Tarix-Memarlıq Muzey Kompleksinin yaxınlığında şərq üslubunda işlənmiş memarlıq quruluşu ilə ucaldılıb.
Yaşıl Marş (aerobatika eskadronu)
Yaşıl Marş (Marche Verte) Mərakeş Kran Hərbi Hava Qüvvələrinə məxsus və Morokkonun rəsmi aerobatika eskadronudur. 1975-ci ildə baş vermiş "Green March" şərəfinə adlandırılmışdır. Komanda 1988-ci ildə yaradılıb. İlk komanda yalnız 2 təyyarədən ibarət idi. Hal-hazırda uçuşlar üçün 7 ədəd Mudry CAP 230 təyyarəsi istifadə olunur. Komandanın nəqliyyat təyyarəsi CASA/IPTN CN-235-dir.
Naxçıvan Heydər Məscidi
Kompleksin sahəsi 6 400 kvadratmetrdir. Eyni vaxtda 5 min nəfərin ibadət edəcəyi məsciddə qadın və kişilər üçün nəzərdə tutulmuş ibadət zalları, eləcə də mədrəsə vardır. Məscid iki minarəli və 15 günbəzlidir. Naxçıvan və Şərq memarlıq üslubunda inşa olunmuş məscidin günbəzlərinin hündürlüyü 12, minarələrinin hündürlüyü isə 40 metrdir.
Kompleksdə Naxçıvan Muxtar Respublikası qazısı yanında Şura üçün ikimərtəbəli inzibati bina və ikimərtəbəli mərasim binası da inşa olunub. İnzibati binada iş, kəbin və digər xidməti otaqlar, mərasim binasında isə ayrı-ayrılıqda qadınlar və kişilər üçün zallar, texniki otaqlar və dəstəmazxanalar vardır.
Emmanuel Niyonkuru
Emmanuel Niyonkuru — Burundili siyasətçi. O, 2015-ci ilin aprel ayında Burundi hökuməti tərəfindən Ətraf Mühit və Su Naziri kimi təyin edilmişdir. Sonralar isə Muramvya dairəsinin senatoru seçilmişdir. Niyonkuru 2017-ci il 1 yanvar tarixinin ilk saatlarında paytaxt Bujumburada odlu silahdan açılan atəş nəticəsində həyatını itirmişdir.
Françbretxen
thumb|Françbretxen Françbretxen ( — «Францева булочка»)-Laylı xəmirdən hazırlanmış bulkadır.
Haqqında
Xəmirinə un, yağ, maya, süd, şəkər tozu, biraz da duz. İçlik kimi şəkər tozu ilə darçının qarışığından ibarətdir.Bəzən içliyə kişmiş və bir çox başqa çərəzlər qatırlar.Françbretxen Hamburqdan gətirilir,hansı ki, orada səhər yeməyidir. Bəzi fərziyyələrə görə Françbretxen kruasanın oxşarıdır.
Anbardan (Bostanabad)
Anbardan — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 1,733 nəfər yaşayır (450 ailə).
.ru
.ru — Rusiyanın internet kodu.
Miejski stadionu (Belostok)
Miejski stadionu — Polşaın paytaxtı Belostok şəhərində yerləşən çoxməqsədli stadion. Əsasən futbol yarışları üçün istifadə olunur və "Yagelloniya Belostok" futbol klubunun ev stadionudur.
Qalereya
thumbnail|center|700px|Stadion daxili A Panorama görünüşü.
NGC 6559
NGC 6559, Yeni Baş Kataloqda qeydə alınmış qalaktik dumanllıqdır. Göy üzündə Oxatan bürcü istiqamətində yerləşir. EN tipli. tərəfindən ildə  ölçülü  vasitəsilə kəşf edilmişdir.
Suxoy Su-35
Suxoy Su-35 (, NATO kod adı: Flanker-E) — Su-27 qırıcısının iki dəfə təkmilləşdirilmiş törəmə forması. Bir oturacağı və supermanevretmə qabiliyyəti var. Suxoy Dizayn Bürosu tərəfindən dizayn olunmuşdur. Komsomolsk-on-Amur Təyyarə Zavodunda istehsal olunmuşdur.
İlk variant 1980-ci illərdə Su-27-də bir inkişaf kimi tərtib edilmiş və Su-27M kimi tanınmışdır. Bu törəmə, daha böyük ağırlığın öhdəsindən gəlmək üçün struktur gücləndirməsini və çox funksiyalı radarı əhatə edir. İlk prototip 1988-ci ilin iyun ayında ilk uçuşunu etdi. Sovet İttifaqının dağılması səbəbindən təyyarə kütləvi şəkildə istehsal olunmadığı üçün, Suxoy təyyarəsi ixrac sifarişlərini cəlb etmək üçün Su-35 olaraq yenidən təyin edildi. İstehsal edilən on dörd təyyarə sınaq və nümayiş üçün istifadə edildi. Bir nümunə itələmə vektorlu mühərriklərə malik idi. O, Su-37 texnologiya nümayişçisi kimi istifadə edildi. Su-30MK ailəsinə bənzəyən yeganə Su-35UB 1990-cı illərin sonlarında iki yerlik məşqçidə tikilmişdir.
Su-27-nin inkişafı
Su-27-nin qarışıq qanadlı bədən dizaynını geniş şəkildə paylaşarkən, Su-27M, qanadların önündə kiçik qaldırıcı səthlər olan kanartlar əlavə edilərək, əsas versiyadan gözlə görünə biləcək şəkildə ayrılır. Birincisi, 1985-ci ildə sınaq təyyarəsi ilə sınaqdan keçirilmişdir. Yenidən formalaşdırılmış qanad ön kənar uzantısı ilə tamamlanan kanartlar, hava axımını yüksək bucaq altında hücum edərkən açıqlığı aradan qaldıracaq formada yönləndirildi və təyyarənin uçuşa davam etməsini təmin etdi. Daha da önəmlisi, rahat stabilizasiya dizaynı və bərabərindəki ucdan-uca uçuş idarəetmə sistemi ilə işləyən aerodinamik dizayn, təyyarənin manevretmə qabiliyyətini inkişaf etdirdi. Bunun sayəsində təyyarə şaquli istiqamətdə burnu ilə bir neçə dəqiqə uça bilir. Bu səbəbdən, nəzəri cəhətdən, hücum zamanı pilot təyyarəni 2 saniyədə 120 dərəcəyə qədər qaldıra və hədəfləri raket ilə vura bilər. T-10S-in dizaynı ilə müqayisədə daha uzun şaquli quyruqlar, uçuşda yanacaqdoldurma qabiliyyəti var.
Manevr qabiliyyətinin artması ilə yanaşı Su-27M-ni orijinal dizayndan fərqləndirən bir xüsusiyyət yeni silah-nəzarət sistemidir. Bu sistemin əsas məqsədi üfüqün altındakı hədəfləri aşkar etməyə imkan verən çox funksiyalı N011 Bars radarı idi. İlk olaraq üçüncü prototipə quraşdırılan radar, Su-27M-yi sadəcə bir hava-müdafiə təyyarəsindən yerüstü hədəflərə hücum edə bilən çox funksiyalı bir təyyarə halına gətirmişdir. 10 hədəfi izləyə bilən və yalnız bir hədəfə eyni vaxtda iki raket göndərə bilən Su-27-nin N001 Myech radarına nisbətən müqayisədə, yeni radar on beş hədəfi və eyni vaxtda altı istiqamətə raket yönəldə bilər. Təyyarənin ön hissəsindəki N011 radarının çəkisi əlavə qanadların əlavə edilməsini tələb etdi. Mühəndislər daha sonra bu cihazların aerodinamik üstünlüklərini aşkar etdilər. Bundan əlavə N012 özünümüdafiə radarı arxa tərəfdən proqnozlaşdırılan quyruq partlaması içərisində yerləşdirilib, bu təyyarənin dünyada yeganə belə bir radara malik olmasına səbəb olur. Təyyarəyə edilən digər dəyişikliklər, yüksəldilmiş turbofan mühərriklərinin istifadəsi, habelə təyyarədə yüngül kompozit və alüminium-litium ərintilərinin istifadəsi idi.
Sınaq və nümayiş
thumb|Doqquzuncu Su-27M uçuşda 1987-ci ildə, Suxoy, Moskvadakı sınaq poliqonundakı ilk prototipi T-10S təyyarəsi ilə dəyişməyə başladı. Kanardlar olsa da, ilk prototip, sonrakı təyyarələr kimi, yeni dizaynın bir çox fiziki dəyişmələrindən məhrum olmuşdur. 28 iyun, 1988-ci ildə Oleq Tsoy pilot olmaqla ilk uçuşunu etdi. 1989-cu ilin yanvarında ikinci uçuşunu etdi. İki Su-27M prototipinin dəyişdirilməsindən sonra, təyyarənin faktiki istehsalı ölkənin uzaq şərqinə köçürüldü və burada KnAAPO tərəfindən həyata keçirildi. İlk yeni qurulmuş Su-27M və ilk olaraq KnAAPO tərəfindən hazırlanacaq üçüncü təyyarə (T10M-3) ilk uçuşunu 1992-ci ilin aprel ayında həyata keçirmişdir. O vaxtdan etibarən Sovet İttifaqı parçalanmışdı və 1990-cı illərdə Rusiyada baş verən iqtisadi böhran 1996 və 2005-ci illər arasında təyyarə istehsal edən orijinal plandan kanardları, uçuş-nəzarət sistemini və vektor texnologiyasını təsdiqləmək üçün imtina edilmişdi. 1995-ci ildə ümumi olaraq iki prototip, 9 uçuşdan əvvəl istehsal və üç istehsal təyyarəsi inşa edilmişdir, istehsal təyyarələri 1996-cı ildə Rusiya Hərbi Hava Qüvvələrinə silah sınağı üçün göndərildi.
Modernizasiya
2003-cü ildə Rusiya Su-27M-i ixrac etməyi hədəfləsə də, Sukhoi, Su-27M və Su-30MK-nın modernləşdirilmiş versiyaları ilə və Rusiyanın beşinci nəsil reaktiv qırıcısı Sukhoi PAK FA arasındakı körpü olacaq döyüş təyyarəsi istehsal etmək üçün bir layihəyə başladı. Layihənin məqsədi PAK FA-da istifadə ediləcək müxtəlif xüsusiyyətləri əlavə edərək Su-27-nin gövdəsində ikinci bir modernləşdirmə həyata keçirmək idi. Bu səbəblə 4 ++ nəsili olaraq təsnif edildi. Bununla birlikdə, təyyarə ixrac bazarında Su-30 ailəsinə alternativ olardı. Layihə mərhələsi 2007-ci ildə, təyyarənin satışa hazır olacağı vaxtda başa çatacaqdı. Daha sonra proqramın PAK FA layihəsinin qarşılaşa biləcəyi büdcə azaldılması ilə əlaqədar başladıldığı bildirildi. Layihənin təşkilat daxili adlandırılması T-10BM (Bolşaya Modernizasiya, “Böyük Müasirləşdirmə”) olarkən, təyyarələr Su-35 kimi bazara çıxarıldı.
Təyyarənin Su-27-yə güclü bir zahiri bənzərliyi var, bununla birlikdə Su-35-in gövdəsi, avionikası, sürüşmə və silah sistemləri əsaslı təmir edilmişdir. Ağırlıq mərkəzini təyyarənin arxa tərəfinə köçürülməsi və radar kimi texnoloji irəliləyişlər daha yığcam və yüngül avadanlıqların istehsalına səbəb oldu. Bu təkmilləşmələr kanarda olan tələbatı aradan qaldırdı və bir neçə Su-27 törəməsində olan cüt pilot dizaynı tamamilə tərk edildi. Bundan əlavə, Su-27-nin şaquli stabilizatorların diferensial əyriliyi ilə yer dəyişdirən hava əyləci çıxarıldı. Şaquli stabilizatorların hündürlüyünün azaldılması, daha qısa arxadan çıxıntı həyata keçirən "sting" və kiçik bir qıç-kokpit əyriliyi təyyarədə olan digər aerodinamik incəliklərdir.
Sukhoi, əsasında insan-maşın qarşılıqlı əlaqəsini təmin edən məlumat idarəetmə sistemi olan avionika paketinə yenidən baxdı. İki rəqəmsal kompüterə sahib olan bu sistem, müxtəlif taktiki və uçuş idarəetmə sistemlərindən məlumatları toplayır və emal edir və şüşə kokpiti meydana gətirən üç əsas ikinci çoxfunksiyalı ekranla birlikdə iki əsas çoxfunksiyalı ekran vasitəsilə müvafiq məlumatı pilota təqdim edir. Təyyarədə digər avionika və elektron sistem yenilikləri, məsələn, rəqəmsal fly-by-wire uçuş idarəetmə sistemi, Head-up ekranı və gecə görmə gözlükləri də var.
Ceyhun Məmmədov (deputat)
Ceyhun Məmmədov — Azərbaycan Respublikası Milli Məclisinin VI çağırış deputatı, İlahiyyat üzrə fəlsəfə doktoru.
Həyatı
Ceyhun Məmmədov 28 yanvar 1975-ci ildə Cəbrayıl rayonunun Şükürbəyli kəndində anadan olub. 1991–1994-cü ildə Suriya Ərəb Respublikasındakı Əbu Nur İslam Kompleksində, Dəvət və İrşad İnstitutunda təhsil almışdır. 1994–1998-ci illərdə Liviya Ərəb Sosialist Xalq Cəmahiriyyəsində İslama dəvət fakültəsində ərəb dili və dinşünaslıq üzrə bakalavr təhsili almışdır. 2000–2002-ci illərdə Xəzər Universitetində Ərəb dili üzrə magistr dərəcəsinə yiyələnmişdir.
1998–2001-ci illərdə İrşad İslam Araşdırmaları mərkəzində tərcüməçi, 2001–2002-ci illərdə Azərbaycan Respublikası Dini Qurumlarla İş üzrə Dövlət Komitəsində Qarabağ bölgəsi üzrə baş mütəxəsis kimi çalışmışdır. 2002–2012-ci illərdə Dinşünaslıq ekspertizası, ictimai məsələlər və analitik təhsil şöbəsinin müdiri olmuş, həmçinin "Dövlət və Din" ictimai fikir toplusunun redaktoru olmuşdur. 2012–2013-cü illərdə Avrasiya Tərcümə Mərkəzində tərcüməçi kimi çalışmışdır. 2013–2014-cü illərdə AMEA-nın Şərqşünaslıq institutunda Din və ictimai fikir tarixi şöbəsinin böyük elmi işçisi olmuşdur. 2015–2018-ci illərdə AR Prezidentinin Adminstrasiyasında Millətlərarası münasibətlər, multikulturalizm və dini məsələlər şöbəsində böyük məsləhətçi vəzifəsində çalışmışdır. 2017-ci ildən Azərbaycan Dillər Universitetində müəllim kimi çalışır 2018-ci ildən Azərbaycan İlahiyyat İnstitutunda müəllim kimi çalışır.
Elmi fəaliyyəti
AMEA-nın Məhəmməd Füzuli adına Əlyazmalar İnstitutunda dissertant olmuşdur. Fəlsəfə doktoru dissertasiyasını AMEA-da Dinşünaslıq ixtisası üzrə "Şəmsəddin əs-Səxavi və onun "Richanul-kəffəti fi bəyəni nubzətin min əxbəri əhlis-suffə əsərinin islamda yeri" mövzusunda müdafiə etmişdir.